Le champion
Le champion ass en Tableau (Ueleg op Toile), deen de lëtzebuergesche Moler Joseph Kutter 1932 kreéiert huet. 

Et weist de Vëlossportler Nicolas Frantz, deen 1927 an 1928 Gewënner vum Tour de France war, wéi deen am Cyclistëgezei, mat enger Medail op der Broscht an engem Putsch Blimmercher am Grapp, viru segem Vëlo poséiert.

D'Bild gëllt als ee vun den éischten Tableaue vum Kutter, déi am expresionistesche Stil gemoolt sinn. 

No Aussoe vun der Famill vum Frantz huet him dëse Portrait net besonnesch gefall. D'Bild gouf zu Paräis ausgestallt an do verkaaft. Geschwënn dono koum et an d'Schwäiz. An den 1940er Jore koum et dunn an de Besëtz vun enger Lëtzebuerger Famill. Déi huet uganks der 1990er Joren d'Bild dem Nationalmusée um Fëschmaart geléint. Ma 2023, 10 Joer nom Doud vum Proprietär, hunn deem seng Ierwen decidéiert, d'Bild ze verkafen.

Den Nationalmusée huet doropshin eng Crowdfundings-Campagne lancéiert, mam Zil, 100.000 Euro un Donen zesummenzekréien, fir kënnen den Tableau ze kafen a weiderhin auszestellen.

Um Spaweck 
 Campagne de crowdfunding: Analyse du tableau. Analys vun der Lis Hausemer, um Kanal vum Nationalmusée um Fëschmaart op youtube.com (gekuckt: 2023-07-16).

Lëtzebuergesch Molerei
Nationalmusée fir Geschicht a Konscht
Tableauen
Konschtwierker zu Lëtzebuerg